[{"text_idx": "#000003", "text": "Seminaril \u201eLaps kirjanduses 9\u201c arutletakse keskkonnateemade u\u0308le lastekirjanduses"}, {"text_idx": "#000005", "text": "Lastekirjandus on u\u0308ks vo\u0303imalus kujundada lapsi ja noori u\u0308mbritsevast teadlikumaks ning o\u0303petada neid keskkonnateemadele rohkem ta\u0308helepanu po\u0308o\u0308rama. Sel korral arutlevad seminari esinejad keskkonnateemade u\u0308le, mis on viimastel aastatel lastekirjanduses jo\u0303uliselt esile kerkinud. Sellest, kuidas meie lastekirjanduses on kujutatud loodust vo\u0303i looduso\u0303nnetusi, millisena esitletud loomi-linde, ra\u0308a\u0308gitakse kirjandusteaduse, keskkonnahumanitaaria ja zooloogia vaatevinklist."}, {"text_idx": "#000007", "text": "Underi ja Tuglase kirjanduskeskuse vanemteadur Elle-Mari Talivee leiab, et keskkonna teemasid kajastav lastekirjandus on va\u0308a\u0308rtuslik ja noored lugejad on varmad neil teemadel kaasa mo\u0303tlema: \u201eMinul on suur usk lasteraamatutes kujutatud keskkonna- ja loomalugudesse. Vo\u0303ib-olla peab neid ta\u0308napa\u0308eval lihtsalt pisut teisiti jutustama \u2013 praegusaja noored on enamasti va\u0308ga a\u0308rksad keskkonnatemaatikast kinni haarama.\u201c"}]